लाइन ऑफ एक्चुअल कंट्रोल जेकरा के संछेप में एलएसी (LAC) के नाँव से आ हिंदी में वास्तविक नियंत्रण रेखा के नाँव से जानल जाला, भारत आ चीन के बीचा में सीमा बिबाद के चलते बनल एगो मोटा-मोटी तरीका से परिभाषित लाइन हवे जेकरे एक ओर भारत के कंट्रोल वाला हिस्सा बा आ दुसरे ओर चीन के कंट्रोल वाला हिस्सा बाटे। ई कौनों स्पष्ट तरीका से परिभाषित लाइन ना हवे न एह देसन के बीचा के सीमा रेखा (बार्डर) हवे बलुक सीमा बिबाद पर फैसला हो जाए तक ले शांति-सदभाव कायम रखे खातिर बीछल लाइन हवे जेकरा एक से दुसरे ओर दुनों देस के सैनिक न जायँ।